Materská škola Watsonova 2, Košice 040 01

**Správa o výchovno-vzdelávacej činnosti materskej školy,**

**jej výsledkoch a podmienkach za školský rok 2022/2023**

spracovaná v zmysle vyhlášky č. 435/2020 Z.z. MŠVVaŠ SR o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení

**1. a) údaje o škole**

Názov školy: **Materská škola Watsonova 2,**

Adresa školy: **Watsonova 2, Košice 040 01**

Titul, meno a priezvisko riaditeľa školy: **PaedDr. Danka Běhalová**

Telefón: **055/6331729, 0907900180**  e-mail školy: **behalova.danka@ atk.sk**

Webové sídlo MŠ:  [**www.mswatsonova.sk**](http://www.mswatsonova.sk/) Adresa elektronickej pošty MŠ : zatiaľ nefunkčná

Právna subjektivita MŠ**:  nie**

**b) údaje o zriaďovateľovi**

kontaktné údaje :  **Mesto Košice, Trieda SNP 48/A, Košice 040 11**

Telefón: **055/6419217**  Webové sídlo**:  www.kosice.sk**

Adresa elektronickej pošty MMK -oddelenie školstva: **beata.lopusniakova@kosice.sk**

**c) informácie o činnosti rady školy**

V mesiaci september 2020 sa uskutočnili voľby do rady školy na obdobie rokov 2020-2024.

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený/delegovaný za** |
| 1. | Dana Šibalová | predseda | zvolená za pedagogických zamestnancov |
| 2. | MUDr. Lucia Jacková | člen | zvolená za zákonných zástupcov |
| 3. | Magdaléna Pocsová | člen | zvolená za nepedagogických zamestnancov |
| 4. | JUDr. Andrea Takáčová | člen | delegovaná za zriaďovateľa |
| 5. | Ing. Jozef Filipko | člen | delegovaný za zriaďovateľa |

Činnosť rady školy:

1. Zasadnutie rady školy-18.10.2022

Uznesenie- Rada školy odporúča zriaďovateľovi schváliť Správu o výchovno-vzdelávacej činnosti za školský rok 2021/22, prerokovala školský vzdelávací program – Čarovné dvierka.

1. Zasadnutie rady školy-6.6.2023

Uznesenie- Rada školy berie na vedomie informácie riaditeľky o zápise do materskej školy, plánovaných aktivitách pre deti, nákupoch učebných pomôcok.

**Informácie o činnosti poradných orgánov riaditeľa školy**

*Pedagogická rada*: tvoria ju všetci pedagogickí zamestnanci.

Obsahové zameranie pedagogických rád:

* prerokovanie dokumentov školy, aktuálna legislatíva,
* príprava rodičovských združení,
* hodnotenie výchovno-vzdelávacej činnosti za 1. a 2. polrok škol.roka 2022/23, zovšeobecnenie z hospitácií,
* informácie z riaditeľských porád, aktuálne informácie z MMK,
* projekt Zdravo-hravo: akcie a aktivity školy,
* spolupráca s Centrom poradenstva a prevencie, so ZŠ,
* organizačné pokyny.

Prijaté uznesenia boli zamerané na zvyšovanie kvality materskej školy, skvalitnenie výchovnovzdelávacieho procesu.

*Metodické združenie*: Od 1.1.2021 bola v zmysle platnej legislatívy ukončená činnosť metodického združenia školy. Obsah činnosti metodického združenia bol realizovaný na pedagogických radách.

**d) údaje o počte detí**

Kapacita MŠ je 32 detí, určená RÚVZ v Košiciach.

* výchovná starostlivosť:  celodenná
* **celkový počet tried v MŠ**:    2                **počet detí v MŠ spolu**:   33
* **počet dvojročných detí:**      4              **počet 3 – 4 ročných detí:**  10
* **počet 4 – 5 ročných detí**:  7  **počet 5 – 6 ročných detí:**  12
* počet detí zo ***sociálne znevýhodneného prostredia***:     0  z toho 5-6 ročných: 0
* počet detí končiacich predškolskú prípravu, odchádzajúcich do ZŠ:   11
* počet detí pokračujúcich v plnení povinného predprimárneho vzdelávania:   1

**e) údaje o zamestnancoch**

-počet pedagogických zamestnancov: 4

-počet nepedagogických zamestnancov -fyzický stav : 2 prepočítaný stav : 1,8

***( + hospodárka MŠ 0,30% PÚ, kmeňová na MŠ Park mládeže)***

-počet pracovníčok ŠJ:  0

**f) údaje o plnení kvalifikačného predpokladu pedagogických zamestnancov**

-kvalifikovaní pedagogickí zamestnanci : 4 - z toho dvaja s 2. atestáciou

Riaditeľ školy absolvoval prípravu vedúcich pedagogických zamestnancov:     **áno r. 2006**

**inovačné funkčné ukončené v roku 2013**

-počet **asistentov učiteľa** v MŠ / spôsob ich financovania: 0

***Údaje o ďalšom vzdelávaní pedagogických zamestnancov materskej školy:***

|  |  |  |  |  |  |  |
| --- | --- | --- | --- | --- | --- | --- |
|  | **Názov vzdelávania** | **počet prihlásených** | **počet študujúcich** | **počet absolventov, ktorí ukončili štúdium v šk. roku 2021-22** | **počet študujúcich, ktorí budú pokračovať v štúdiu aj v šk.roku 2022-23** | **predpokladaný termín ukončenie štúdia** |
| 1. | Adaptačné vzdelávanie |  |  |  |  |  |
| 2. | Aktualizačné vzdelávanie | 4 | 4 | 4 |  |  |
| 3. | Inovačné vzdelávanie | 1 | **1** |  | 1 | Rok 2023 |
| 4. | Špecializačné vzdelávanie |  |  |  |  |  |
| 5. | Funkčné vzdelávanie |  |  |  |  |  |
| 6. | Kvalifikačné vzdelávanie |  |  |  |  |  |

|  |  |  |
| --- | --- | --- |
| **webináre** | **organizátor** | **Počet pedagogických zamestnancov** |
| Ako realizovať environmentálnu výchovu | RAABE | 1 |
| Metódy a nástroje pedagogickej diagnostiky v MŠ | RAABE | 2 |
| Tvorenie hier na interaktívnej tabuli | EDUSTEP | 1 |
| Hudobná výchova – inšpirácie a hry | EDUSTEP | 1 |
| Aby deti v MŠ zvieratká poznali | EDUSTEP | 1 |

|  |  |  |
| --- | --- | --- |
| **kurzy** | **organizátor** | **Počet pedagogických zamestnancov** |
| Kurz 1. pomoci | Mesto Košice | 1 |

**Vzdelávanie riaditeľa školy:**

|  |  |  |
| --- | --- | --- |
| ***Školenia a kurzy*** |  | ***Organizátor*** |
| Načo je deťom pohyb? | webinár | RAABE |
| Projektové vzdelávanie v praxi materskej školy | |  |  | | --- | --- | | webinár | *RAABE* | | RAABE |
| Metódy a nástroje pedagogickej diagnostiky v MŠ | |  |  | | --- | --- | | webinár | *RAABE* | | RAABE |
| Etiketa v pracovnom prostredí |  | OMEP |
| Povinné predprimárne vzdelávanie |  | OMEP |
| Alfík- program | webinár | Mesto Košice |
| Senzorická integrácia detí |  | CPP Karpatská Košice |

**g) aktivity a prezentácia školy na verejnosti**

***Špecifické zameranie školy:***

**ZDRAVO-HRAVO** projekt zameraný na podporu zdravia detí, ochranu životného prostredia a humanizáciu výchovy a vzdelávania.

**prehliadky a súťaže: umiestnenie, pôsobnosť (okresná, mestská, krajská**, **celoslovenská, medzinárodná)**

* účasť na okresnej športovej olympiáde v MŠ Watsonova 4 deti
* účasť vo výtvarných súťažiach: Vesmír očami detí, Príroda očami detí. 5 deti

|  |  |
| --- | --- |
| **Názov akcie a aktivity** | **Cieľová skupina (deti, rodičia, verejnosť)** |
| Balónikový deň | deti |
| Šarkaniáda | deti |
| Koncert 2 x (ujo Ľubo) | deti |
| Bábkové divadlo – 2 x | deti |
| Deň MŠ – tvorivé dielne | deti |
| Deň mlieka s RÚVZ | deti |
| Mikuláš | deti |
| Vianočné dopoludnie | deti |
| Deň jablka | deti |
| Karneval | deti | |
| Deň vody | deti | |
| Deň Zeme | deti | |
| Vitamínkovo: zeleninovo-ovocný deň-10 x | deti | |
| Deň matiek –tvorivé dielne | deti , rodičia | |
| Veselý chodník- Dni mesta Košice | deti,verejnosť | |
| Divadielko Neon | deti | |
| Farebný deň 10 x | deti | |
| Maľované čítanie so ZŠ Tomášikovou | deti | |
| Deň Zeme | deti | |
| Deň polície | deti | |
| Zdravé očká – prevencia ochorení oka | deti | |
| Školská olympiáda | deti | |
| Koncert Anka Usmievanka | deti | |
| MDD – Labkova patrola | deti | |
| Okresná olympiáda MČ Sever | deti , verejnosť | |
| Juniáles | deti , rodičia | |
| Rozlúčka s predškolákmi | deti, rodičia | |
| Hroncoland | deti | |
| Zatvárame čarovné dvierka: hudobno-zábavné dopoludnie na školskom dvore | deti | |

**h) údaje o projektoch, do ktorých je škola zapojená**

**Interné projekty školy**

**projekt: "Adoptuj si svoju materskú školu"**- v rámci tohto projektu prepájame mladšiu a staršiu generáciu v reálnom živote materskej školy

projekt**: Kniha je môj kamarát**- zameraný na vrátenie detí a ich rodičov ku čítaniu z detských kníh, ku stráveniu spoločných chvíľ pri rozprávkach, príbehoch

projekt**: Vitamínkovo**- zameraný na propagáciu zdravého životného štýlu, prezentáciu ovocia a zeleniny

projekt: „**Detský raj“** bol spracovaný za účelom skrášlenia interiéru a exteriéru materskej školy v spolupráci s rodičmi a dobrovoľníkmi

**i) informácie o výsledkoch inšpekčnej činnosti vykonanej Štátnou školskou inšpekciou (ďalej ŠŠI) v škole**

V školskom roku 2022/23 nebola vykonaná žiadna inšpekcia.

**j) priestorové a materiálno-technické podmienky školy**

Materská škola Watsonova 2 sa nachádza v MČ Sever. Typ budovy –dvojposchodový podpivničený rodinný dom. Na prízemí sa nachádza I. trieda s príslušenstvom (WC, umývarka a šatňa), jedáleň a výdajná školská jedáleň s osobitným vchodom. Na prvom poschodí je II. trieda s príslušenstvom, spálňou a kabinet UP. Na druhom poschodí je riaditeľňa a odpočinková miestnosť pre upratovačky. Škola má školský dvor s multifunkčným gumovým povrchom a trávnatou plochou, kde sa nachádzajú preliezky, domček, váhadlové, pružinové hojdačky, kolotoč, šmýkačka zakúpené Mestom Košice a dve pieskoviska. Súčasťou školského areálu je predzáhradka, živý plot, ovocné a ihličnaté stromy, ktoré v súčasnosti vytvárajú zelenú bariéru škole a pomáhajú aj pri edukácií detí v rámci environmentálnej výchovy.

Materiálno-technické podmienky, vybavenosť hračkami, učebnými pomôckami je dobrá aj vďaka finančnej pomoci RZ. V rámci projektu Elektronizácia vzdelávacieho systému regionálneho školstva a projektu Aktivizujúce metódy vo výchove sme získali aj dve interaktívne tabule s príslušenstvom. Estetická úroveň školy, vnútorných aj vonkajších priestorov je vďaka tvorivému prístupu učiteliek a spolupráci s rodičmi veľmi dobrá. Každoročne vysádzame na školský dvor kvitnúce rastliny.

Aktuálne by sme potrebovali opraviť gumový povrch ihriska, vymaľovať fasádu budovy.

**k) informácie o oblastiach, v ktorých škola dosahuje dobré výsledky a oblastiach, v ktorých má škola nedostatky**

Prostredníctvom školského vzdelávacieho programu **“Čarovné dvierka”** sme aj v tomto roku realizovali výchovno-vzdelávaciu činnosť Deti dosiahli dobré výsledky vďaka individuálnemu prístupu, vekuprimeranosti, odbornosti učiteliek, plánovaniu a realizácií aktivít vo vzájomnej spolupráci učiteliek a rodičov. Rodinné prostredie našej MŠ nám umožňuje efektívne uplatňovať **prosociálny štýl práce** s deťmi a realizovať intenzívnu spoluprácu s rodičmi. Zážitkovým učením, eliminujúc frontálne činnosti a  s využitím prvkov tvorivej dramatiky sme sa zamerali na celostný rozvoj osobnosti.

V našej edukačnej činnosti sme často využívali **interaktívnu tabuľu, UP Bee-bot, tangram, LOGICO-PRIMO a tablety.** Na edukačnú činnosť učiteľky využívali spolu s rodičmi ajvzdelávací interaktívny program **ALFÍK,** zakúpený mestom Košice.

Rozvíjali sme čitateľskú gramotnosť detí, na elementárnej úrovni aj finančnúgramotnosť**.** Uskutočnili sme prezentáciu s bývalým našim žiakom, študentom TUKE **kariérna výchova** detí na tému- informatika a digitalizácia**.**

V zmysle **Dohovoru o právach dieťaťa** sme kládli dôraz hlavne na dodržiavanie psycho-hygienických zásad a dobré medziľudské vzťahy medzi deťmi, založené na tolerancií a pomoci druhým. Zmysluplnými pohybovými aktivitami sme rozvíjali vzťah detí k pohybu v interiéri aj exteriéri školy a predchádzali tak obezite. U 5-6-r. deti sme využívali prvky zumby a cviky z projektu **Zdravý chrbátik**.

Vytvárali sme emocionálny vzťah k prírode a upevňovali poznatky o bezpečnosti na cestách, využívajúc k tomu naše dopravné miniihrisko.

Výtvarnými prácami deti sme skrášľovali interiér školy, prispeli na výstavku akcií Mesta Košice Deň výživy a Deň MŠ.

Na základe hodnotenia výchovno-vzdelávacej činnosti v jednotlivých triedach konštatujem, že úlohy zo školského vzdelávacieho programu ako aj hlavné úlohy z ročného plánu školy vyplývajúce z pedagogicko-organizačných pokynov na školský rok 2022/23 boli plnené. Úroveň školskej pripravenosti 5-6 ročných detí je veľmi dobrá.

Rodičom bola ponúknutá krúžková činnosť- anglický jazyk a pohybová príprava. Anglický jazyk navštevovalo 11 detí.. O pohybovú prípravu nemali záujem .

Kladne hodnotíme :

* záujem detí o digitálne hračky, ich programovanie– 5-6 r. deti,
* využívanie edukatívnych programov a digitálnej techniky v edukačnom procese,
* matematické zručnosti u 5-6 r. detí a úroveň grafomotorických zručností,
* bohatú slovnú zásobu – u 3 detí 3-4 r.,
* veľký záujem 5-6 r. detí o písmenka,
* realizáciu projektu o zdravom životnom štýle– Vitamínkovo,
* tvorivé aktivity, manipuláciu s drobným materiálom, strihanie papiera u 5-6 r. deti,
* záujem deti o cvičenie, tanec a pohybové aktivity na školskom dvore,
* organizáciu okresnej športovej olympiády,
* veľmi pekné programy-vystúpenia pre rodičov.

Rezervy:

* nesprávna výslovnosť: 4 deti- 5-6 r., 2 deti -3-4 r.
* zlý úchop kresliaceho materálu u 4 ročných deti,
* nesprávne držanie tela ,
* nežiaduce správanie (1 dieťa).

**SWOT analýza**

***Silné stránky školy:***

* 100% kvalifikovanosť pedagogických zamestnancov,
* stabilný pedagogický kolektív,
* rodinné prostredie školy a dobré medziľudské vzťahy,
* prezentácia detských výtvarných prác na výtvarných súťažiach a v priestoroch

školy,

* podpora rodičov a spolupráca s rodičmi,
* tradičné aktivity a akcie školy počas celého roka,
* multifunkčné ihrisko –gumový povrch,
* dobrá spolupráca so ZŠ Hroncova a ZŠ Tomášikova,
* vybavenie školy IKT.

***Slabé stránky školy:***

* obmedzené priestory interiéru,
* nedostatok finančných prostriedkov na vybavenie školy UP,
* nedostatočná finančná motivácia pedagogických zamestnancov.

***Ohrozenia školy:***

* nedostatok finančných prostriedkov na revitalizáciu budovy, oplotenia,
* náraz počtu detí s nežiaducim správaním,
* neustále sa meniace požiadavky na prácu učiteľov- časté zmeny legislatívy,
* demografický vývoj.

***Príležitosti materskej školy:***

* prezentácia výchovno-vzdelávacej činnosti prostredníctvom internetovej stránky,

nástenkami, prehliadkami výtvarných prác detí,

* dobré príležitosti pre naplnenie kapacity školy prostredníctvom kvalitnej

edukačnej činnosti,

* podpora zriaďovateľa pri profesijnom rozvoji učiteľa
* dobrá spolupráca s MČ Sever a poslancami.

*Oblasti v ktorých škola dosahuje dobré výsledky:*

\* stabilný, odborne fundovaný pedagogický kolektív,

\* kvalitná výchovno-vzdelávacia činnosť a príprava detí na vstup do ZŠ

- najlepšie výsledky v grafomotorike, pohybových činnostiach, v edukačných aktivitách

s digitálnymi učebnými pomôckami,

\* prezentácia detských výtvarných prác v priestoroch školy,

\* podpora rodičov a spolupráca s rodičmi, sponzormi,

\* tradičné aktivity a akcie školy počas celého roka.

*Oblasti v ktorých sú nedostatky a treba úroveň výchovy a vzdelávania zlepšiť:*

\*nesprávna výslovnosť detí, nedostatočné komunikačné schopnosti detí

Návrh opatrenia – spolupracovať s rodičmi, pravidelná logopedická starostlivosť

\* prejavy nežiaduceho správania detí

Návrh opatrenia – v odbornej činnosti sa zamerať na aktuálne štúdie príčin takéhoto správania a metodiku odstraňovania nežiaduceho správania u detí v spolupráci s CPP na Karpatskej ulici

* + zintenzívniť metodicko-poradenskú pomoc rodičom

*\** dodržiavanie pravidiel správania sa detí

Návrh opatrenia - zdôrazňovať význam pravidiel života detí v skupine, využiť na to piktogramy a spolupracovať s rodičmi

\* nesprávne držanie tela pri chôdzi, sedení

Návrh opatrenia – denné precvičovanie celého tela, dôraz na výber zdravotných cvikov, spolupráca s rodičmi

\* materiálno- technické zabezpečenie: vymaľovanie fasády budovy

Návrh opatrenia:- intenzívne komunikovať so zriaďovateľom a sponzormi

**2.a) počet detí so špeciálnymi výchovno – vzdelávacími problémami (ďalej len ŠVVP)**

V školskom roku 2022/2023 sme nemali deti so ŠVVP.

Pokračovanie povinného predprimárneho vzdelávania mali 2 detí. Každé dieťa malo vypracovaný individuálny plán vzdelávania v súlade s dôvodmi na pokračovanie povinného predprimárneho vzdelávania.

**b) počet prijatých detí v novom školskom roku** 2023/2024: novoprijaté 11, spolu 32 detí

Na základe žiadosti rodiča a odporúčania psychologičky bolo navrhnuté 1 dieťaťu pokračovanie v plnení povinného predprimárneho vzdelávania.

Dôvody: nezrelosť v sociálnej a emocionálnej oblasti, nedostatky v orientácií v čase, priestore ako aj sluchové rozlišovanie.

**3.a) informácie o finančnom zabezpečení výchovno – vzdelávacej činnosti školy**

Príspevok na čiastočnú úhradu nákladov spojenú s hmotným zabezpečením školy od rodičov:

odvedené školné za celý škol. rok zriaďovateľovi: súhrnná suma: 6.186 €

PRÍJMY - 114 198,79 €

- príjmy z podielových daní, príjmy za školné, réžia ŠJ, príjmy na 5 a 6 ročné deti, iné príjmy

VÝDAVKY -175 225,40 € mzdové výdavky 146 810,40 €, prevádzkové výdavky 28 415,00 €

- energie, poplatky za telekomunikačné služby, všeobecný materiál, revízie, bežná údržba, ostatné služby a poplatky,

Dofinancovanie výdavkov z mesta Košice - 61 026,61 €.

***Finančné prostriedky získané od rodičov-*** príjmy RZŠ z mesačných príspevkov: 2.853 €

2% dane získané pre RZ za rok 2022: doposiaľ neprišli na účet

**b) informácie o spolupráci**

|  |  |
| --- | --- |
| s rodinou | * plenárna schôdza, 1x zasadnutie rady rodičov, tvorivá dielňa * celoročný zber papiera, metodicko-poradenská činnosť, * výpomoc výtvarným a kancelárskym materiálom, kopírovaním, nákup hračiek a UP, finančný príspevok formou 2% dane, * aktualizácia webového sídla, brigádnická výpomoc, |
| so zriaďovateľom | * oprava svietidlá vo WC, oprava splachovača WC, nákup UP a výtvarného materiálu, zabezpečenie deratizácie, kosenie areálu, vymaľovanie steny schodištia, doplnenie piesku do pieskovísk. |
| so ZŠ Hroncova | * Hroncoland, návšteva počítačovej triedy, cvičenie v telocvični. |
| so ZŠ Tomášikova | * Hry vo vode, maľované čítanie, cvičenie na školskom dvore v ZŠ. |
| s Knižnicou Bocatiova, ul. B. Němcovej | * podľa plánu spolupráce, dopoludnia s knihou a divadielkom. |
| s Centrom poradenstva a prevencie ul. Karpatská | * konzultácie pre učiteľky a rodičov pri eliminácií nežiaduceho správania dieťaťa, poradenská činnosť k školskej pripravenosti. |
| s MČ Sever | * zabezpečenie brigádnikov na výpomoc (strihanie kríkov, úprava školského dvora), spolupráca pri organizácií okresnej olympiády. |
| s Ujom Ľubom | * 2 x hudobný koncert, diskotéka na ŠD |
| s divadlom Gašparko | * 2 x divadelné predstavenie |

Správa o výchovno-vzdelávacej činnosti materskej školy, jej výsledkoch a podmienkach za školský rok 2022/2023 bola prerokovaná a schválená v pedagogickej rade dňa 27.júna 2023.

Správu o výchovno-vzdelávacej činnosti materskej školy, jej výsledkoch a podmienkach za školský rok 2022/2023 schválil zriaďovateľ -Mesto Košice dňa 14. 11.2023.

Košice, 23.6.2023

Vypracovala: PaedDr. Běhalová Dana

                                                       riaditeľka školy